
ОБЩИНА ЧАВДАР
_______________________________________________________________________________________________________________
2084 с. Чавдар, област Софийска, ул. „Христо Ботев“ № 9

тел: 07189 2261; факс: 07189 2696; тел. кмет: 07189 2388

e-mail: obchavdar@abv.bg; www.chavdar.eu

НАРЕДБА ЗА УСЛОВИЯТА И РЕДА ЗА ЗАПИСВАНЕ, ОТПИСВАНЕ И ПРЕМЕСТВАНЕ НА ДЕЦА В ДЕТСКА ГРАДИНА НА ТЕРИТОРИЯТА НА ОБЩИНА ЧАВДАР
I. ОБЩИ ПОЛОЖЕНИЯ:

Чл. 1. С тази Наредба се определят условията и реда за записване, отписване и преместване на деца в общинската детска градини на територията на община Чавдар. Чл. 2. Детска градина е институция в системата на предучилищното и училищното образование, в която се отглеждат, възпитават, социализират и обучават деца от тригодишна възраст до постъпването им в 1-ви клас, в съответствие с държавния образователен стандарт за предучилищно образование.

Чл. 3. При условията и реда на Закона за предучилищно и училищно образование в детската градина може да се приемат за отглеждане, възпитание, социализация и обучение и деца на двегодишна възраст.

Чл. 4. В детската градина може да се разкриват яслени групи за отглеждане на деца от 10-месечна до тригодишна възраст.

Чл. 5. Децата, постъпили в яслени групи в детските градини, се отглеждат, възпитават, социализират и обучават по стандарти за ранно детско развитие, приети с Наредба на министъра на здравеопазването и министъра на образованието и науката.

II. ЗАПИСВАНЕ НА ДЕЦАТА В ДЕТСКИТЕ ГРАДИНИ

Чл. б. Постъпването на децата в общинската детска градина и се извършва по желание и избор на родителите.

Чл. 7. (1) Децата постъпват в детската градина не по-рано от учебната година, която започва в годината на навършване на тригодишната им възраст.

(2) По преценка на родителя и при липса на яслена група, при наличие на свободни места децата може да постъпят в детската градина и при навършени 2 години към началото на учебната година на постъпването.

(3) Предучилищното образование е задължително от учебната година, която е с начало в годината на навършване на 5-годишна възраст на детето;

(4) Постъпването на децата в детската градина се осъществява целогодишно. 
Чл. 8. (1) Предучилищното образование се организира във възрастови групи, както следва:

-Първа възрастова група - 3-4 г. а в случаите по чл. 7 ал.2 - 2 - 4 г. 
-Втора възрастова група - 4 - 5 г. 
-Трета възрастова група - 5 - 6 г.
- Четвърта възрастова група - 6 - 7 г.

(2) Продължителността на предучилищното образование във всяка възрастова група по ал. 1 е една учебна година.

(3) Задължителното предучилищно образование се осъществява в трета и четвърта подготвителна възрастова група.

Чл. 9. (1) Децата от възрастовите групи по чл. 8, ал. 1 в зависимост от броя им се разпределят в групи.

(2) При недостатъчен брой за сформиране на отделна група от деца в съответната възрастова група по ал. 1 може да се сформира разновъзрастова група.

(3) Броят на групите и броят на децата в група в общинската детска градина се определят от директора на детската градина, в съответствие с държавния образователен стандарт за финансирането на институциите и с държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие.

(4) Когато в детската градина са записани деца с различна етническа принадлежност от една и съща възраст, не се допуска обособяването им в групи въз основа на етническата им принадлежност.

Чл. 10. Детската градина е длъжна да приема деца със специални образователни потребности. В група може да се обслужват до три деца със специални образователни потребности.

Чл. 11. Записването на деца в общинската   детска градина става въз основа на писмено заявление по образец от родителите на децата /Приложение №1/. 
Чл. 12. Заявления за записване за всички възрастови групи в детската градина се подават целогодишно и приемът се осъществява при наличието на свободни места. 
Чл. 13. Задължителен набор от документи, съпътстващи заявлението:

1. Копие от акта за раждане

2. Здравен картон с нанесени имунизации

3. Лична здравно-профилактична карта

4. Анални секрети - 2 броя

5. Кръв и урина

6. Зъбен статус

7. Медицинска бележка от личния лекар за липса на контакт със заразно болен, издадена не по-рано от три дни преди постъпване на детето в детската градина.

8. Документи за ползване на преференции при заплащане на такси, съгласно Наредба за определяне и администриране на местните такси и цени на услуги на територията на община Чавдар.

Чл. 14. Приемането на документите се извършва от директора на детската градина. Всяко заявление се вписва в дневника за заявления и се издава входящ номер. 
Чл.   15.   Деца,   временно   пребиваващи   в   община   Чавдар,   чието постоянно местоживеене не е в община Чавдар, се приемат при наличие на свободни места.
 Чл. 16. (1)Децата се приемат по реда на входящия номер на заявлението. 
(2) При записването на децата не се допускат никакви ограничения на правата или привилегии, основани на раса, народност етническа принадлежност, пол, произход, религия, образование политическа принадлежност, лично и обществено положение и имуществено състояние.

Чл. 17. При записване на дете в общинска детска градина родителят се запознава срещу подпис с Правилника за дейността на детската градина.

Чл. 18. При записване на деца, подлежащи на задължително предучилищно образование, директорът на детската градина задължително изпраща информация до кмета на община Чавдар.

III. ПРЕМЕСТВАНЕ НА ДЕЦАТА В ДЕТСКИТЕ ГРАДИНИ

Чл. 19. Децата могат да бъдат премествани целогодишно от една детска градина в друга след подаване на писмено заявление от родителите до директора на съответната детска градина.

Чл. 20. При преместване в друга детска градина се представя документ за платени такси.

Чл. 21. Преместването на деца, подлежащи на задължително предучилищно образование, се извършва с Удостоверение за преместване на дете от задължително предучилищно образование. За извършеното преместване писмено се информира кмета на община Чавдар.

IV. ОТПИСВАНЕ НА ДЕЦАТА ОТ ДЕТСКИТЕ ГРАДИНИ

Чл. 22. Децата се отписват от детска градина, както следва:

1. По желание на родителите целогодишно след подадено заявление по образец /Приложение №2/;

2. При преместване в друга детска градина;

3. При постъпване в първи клас. Издава се Удостоверение за задължително предучилищно образование.

4. При отсъствие над един месец без медицински документ;

5. При незаплащане на такса за два поредни месеца.

Чл. 23. При отписване на деца, подлежащи на задължително предучилищно образование, се уведомява писмено кмета на община Чавдар.

ЗАКЛЮЧИТЕЛНИ РАЗПОРЕДБИ

§ 1. Наредбата за условията и реда за записване, отписване и преместване на деца в общинската детска градина на територията на община Чавдар се издава на основание чл. 59, ал. 1 от Закона за предучилищното и училищното образование. 
§ 2. Наредбата за условията и реда за записване, отписване и преместване на деца в общинската детска градина на територията на община Чавдар влиза в сила от дата на Приемането и от ОбС и може да бъде изменяна и допълвана по реда на нейното приемане.

§ 3. Наредбата за условията и реда за записване, отписване и преместване на деца в общинските детски градини на територията на община Чавдар се публикува на сайта на община Чавдар и на видно място в детската градина в община Чавдар.

§4. Настоящата Наредба е приета с Решение № 226 на ОбС Чавдар от Протокол № 19 от 30.03.2017 год.  

Приложение №1 
До

Директора на детска градина община Чавдар

ЗАЯВЛЕНИЕ

От


Г-жо Директор,

желая да запиша детето си...................................................................

да посещава детска градина, считано от..............................................

прилагам следните документи :








С уважение:

Приложение №2 
До

Директора на детска градина община Чавдар

ЗАЯВЛЕНИЕ

От


Г-жо Директор,

желая да отпиша детето си.............................................

да посещава детска градина в община Чавдар, поради.................................................







С уважение:

